สน.ลุมพินี ขอเรียนว่า ได้จัดเจ้าหน้าที่ตำรวจอำนวยความสะดวกการจราจรบริเวณจุดกลับรถสุขุมวิท 11 ในช่วงเวลาเร่งด่วนและทดลองตั้งกรวยยางเพื่อช่วยในการจัดการจราจรให้รองรับรถจากถนนสุขุมวิทที่มีปริมาณมาก
การจราจรเส้นสุขุมวิท ขาเข้า จากแยกอโศกมนตรี ไปยังแยกนานาในเลนช่องขวาสุดติดขัดสะสมเคลื่อนตัวช้ามากช่วงเช้าเวลาประมาณ 6.50-8.00 เพราะเลนยูเทินร์นกลับรถ ช่วงซอย8,11 ไม่มีความคล่องตัวเลย ผิดกับอีกฝั่งจากแยกในนามมุ่งหน้าไปแยกอโศกรถบางเบาและมีความคล่องตัวสูงมาก     ฝากหน่วยงานจราจรที่รับผิดชอบช่วยแก้ปัญหาเพิ่มความคล่องตัวในการกลับรถให้เร็วขึ้น เนื่องจากมีหลายท่านต้องส่งเด็กๆเข้าเรียนในโรงเรียนบริเวณย่านอโศก  ทำให้เด็กเข้าโรงเรียนสายเพราะรถติดช่องขวาสุด    จากการสังเกตการของผมวันนี้มีกรวยวางไปช่องการจราจรฝั่งตรงข้ามเพื่อให้กลับรถได้ง่ายขึ้น แต่เท่าที่ผมลองกลับรถดูกรวยวางยังไม่สามารถแก้ปัญหานี้ได้ครับรถยังติดเหมือนเดิม      ขอออกความคิดเห็นส่วนตัวนะครับ อาจจะต้องเพิ่มกรวยให้พื้นที่กับรถได้ดีขึ้นมากกว่านี้ และบีบให้ฝั่งขาออกใช้งานได้ 1 เลนในช่วงการจราจรเร่งด่วน ด้วยเหตุเพราะว่าจากแยกนานาไปแยกอโศกรถวิ่งมีความคล่องตัวสูงมาก แต่อีกฝั่งนึงจะกลับรถรถติดมากครับ หรือมีวิธีอื่นๆแก้ปัญหา ก็ฝากรบกวนหน่วยงานที่ดูแลเรื่องการจราจรจุดนี้แก้ปัญหาด้วยครับเป็นปัญหามีมานานแล้วครับ
ขอบคุณครับ